Dienų pastraipos
Aušta, aušta. Saulė teka,
Puošia žydris žemės taką,
Ir kvapusis vėjas dvelkia –
Mus diena į darbą telkia
Ligi vakaro maldos –
Taip, kaip buvo visados...

Vėl jau saulė nusileido –
Šluostyk prakaitą nuo veido...
Ryt sugrįš saulutė vėlei,
Ir su saule grįš šešėliai,
Daug kas šoks ir kas raudos –
Kaip jau buvo kitados...

Po dienos kita nušvinta –
Daug kas skūra, daug kas kinta,
Veltui, vargše, ranką tiesi,
Jei tu lauki, jei ilgiesi
Vakarykščios valandos –
Ji negrįžta niekados...

Baltrušaitis Jurgis
Eilėraščiai